LidanRubinov/Halacha-QA huggingface dataset:
שאלה: אמא שלי עצבנית: ובאמת כל הכבוד על האתר המדהים הזה! (: זה לגבי אמא שלי. אני ממש אוהבת אותה ואנחנו באמת קשורות, אבל בזמן האחרון היא עצבנית. היא מתעצבנת על כל דבר, ועל הדברים הכי קטנים! ואני כבר לא יכולה עם זה! אני משתדלת להיות הכי טובה שאפשר, אבל לא משנה כמה אני מתאמצת- בסוף על הצעד הכי קטן שאני אעשה היא תעשה עניין. וניסיתי, ניסיתי לשאול אם קרה משהו או לא יודעת. והיא רק עוד יותר מתעצבנת. זה מתסכל! זה לא כיף כה להיות בבית. פעם הבית זה היה מקום שלא רציתי לזוז ממנו, מקום מאושר! עכשיו אני דיי שמחה לצאת. האחיינים שלי והגיסים והאחים שלי באים- והיא צועקת עליי כל הזמן. הבית כבר לא כזה שמח כמו שהוא היה פעם, ככה אני מרגישה. וכל זה בגלל שלאמא שלי פתאום השתנה המצברוח. וברגעים שכבר כל כך כעסתי על זה, אמרתי, זה לא כייף שאת עצובה כל הזמן, זה עושה את כולם עצובים, והיא רק כעסה עוד יותר ואמרה, כשאת עצבנית ומדוכאת, אני לא אומרת כלום, ולי אסור מידי פעם היות עצבנית? - אז זהו, שהיא לא מידי פעם. היא כל הזמן. והיא נהייתה אדישה כזו, היא מתנהגת כמוני. כמו ילדה מתבגרת. וזה מתסכל! באמת שאני כבר אבודה. ומצטערת אם חזרתי על דברים פה ושם. תזכו למצוות!
תשובה: לך יקרה!! יישר כוח על שאלתך. את נשמעת בחורה בוגרת במיוחד לגילך. כל הכבוד! בשאלתך את מתארת מצב לא קל בכלל. מה עושים כשלאמא, שהכי אוהבים, השתנה פתאום מצב הרוח? זאת שאלה גדולה מאוד מאוד. יכול להיות שלאמא שלך יש עכשיו קושי מסוים בחיים. אבל, אנחנו, הילדים של ההורים שלנו, כמה שאנחנו בוגרים ונפלאים, קודם כל עלינו לזכור את כלל הזהב: איננו הפסיכולוגים של ההורים שלנו. אנחנו צריכים לכבד ולאהוב את ההורים שלנו. להיות "בני אדם" בהתנהלות שלנו איתם. להכיר להם טובה על כל השנים של הגידול שלנו (בכלל לא פשוט כל מה שההורים שלנו עשו עמנו מגיל אפס ועד היום!) וחשוב מאוד: להיות רגישים לא לדרוך על נקודות שכואבות להם. בודאי ובודאי שלא (אין לי ספק שאת אינך עושה דברים כאלה) שלא להרגיז אותם. בודאי ובודאי שלא לצעוק בבית או חלילה שלא לצעוק עליהם או חלילה שלא ליצור אווירה לא-נעימה בבית. אמא שלך עצובה, לפעמים זה יוצא בצורת כעס, עצבנות, וצעקות. בתוכה יש לה כנראה עצב או קושי. חשבתי, שאולי לא כדאי לומר לאמא שהיא עצובה. כנראה שהיא יודעת את זה בעצמה. בכל פעם שאת מרגישה שהנה, אמא צועקת עליי   קודם כל כדאי לא להחמיר את המצב: בחיים, כששני אנשים צועקים, זה הכי גרוע, זה כמו שני גלים שמתנפצים זה על זה. אבל, אם יש שני אבנים   אין שם התנגשות, וגם אם יש אבן מול גל שמתנפץ   האבן סופגת בשקט את הההתנפצות של הגל ואין התנגשות כל כך גדולה כמו אילו היו שם שני גלים וסערה ממש. אני מציעה לך במקרים שאמא שלך כועסת או צועקת עלייך להיות כמו אבן   "להתחפש" לאבן, לשתוק, לא לומר כלום, עד שאמא מרגישה יותר טוב. לגביי האדישות של אמא שאת מתארת   אולי כדאי לשאול אחות גדולה או אח גדול או את אבא על כך (איני יודעת כיצד נראית משפחתך, ואם יש את מי לשאול על כך   תוכלי לשאול שאלה חוזרת אם אין לך את מי לשאול)? דבר זה עשוי לעזור. אבל, להתייעץ רק כשאמא לא שומעת, ומתוך המון המון המון כבוד ואהבה כלפיי אמא!!! (אפשר לשאול גם לגבי הקושי של הזמן האחרון באותו אופן מכבד ואוהב!!!) בהצלחה רבה, אנו כאן אם יש עוד שאלות!!! רינה,
שאלה: צדקה: אני נוהגת לאסוף מחברים כסף בחגים ולקנות מצרכי מזון ולחלקם לנזקקים, ידוע לי שרצוי לתת בסתר אך על מנת לאסוף יותר כספים אני משתמשת ברשת החברתית פייסבוק כך שלמעשה כולם יודעים מה אני עושה, חשוב לי לציין שאני לא עושה זאת בכוונה לקבל תשבוחות מהחברים ומהסביבה אלא רק על מנת שאוכל לאסוף סכומים גבוהים יותר מה גם שאנשים רבים מכירים אותי וסומכים עלי שהכסף יגיע לנזקקים ולכן תורמים, האם זה ר להשתמש ברשת חברתית לצורך זה? כשאנשים משבחים אותי על כך אני מרגישה לא נעים כי זו לא המטרה ובאמת אני חושבת שמה שאני עושה זה כלום לעומת מה שאני צריכה לעשות, אני תמיד עונה לאנשים שתורמים לא לי. רציתי רק לשאול האם ההתנהלות שלי היא ר או שיש משהו שאני צריכה לשנות?
תשובה: ב"ה, זה ר גמור. יש כמה מעלות לצדקה כמבואר ברמב"ם. דני ארגמן רמב"ם הלכות מתנות עניים פרק י: הלכה ז שמנה מעלות יש בצדקה זו למעלה מזו מעלה גדולה שאין למעלה ממנה זה המחזיק ביד ישראל שמך ונותן לו מתנה או הלואה או עושה עמו שותפות או ממציא לו מלאכה כדי לחזק את ידו עד שלא יצטרך לבריות לשאול ועל זה נאמר והחזקת בו גר ותושב וחי עמך כלומר החזק בו עד שלא יפול ויצטרך. הלכה ח פחות מזה הנותן צדקה לעניים ולא ידע למי נתן ולא ידע העני ממי לקח שהרי זו מצוה לשמה כגון לשכת חשאים שהיתה במקדש שהיו הצדיקים נותנין בה בחשאי והעניים בני טובים מתפרנסין ממנה בחשאי וקרוב לזה הנותן לתוך קופה של צדקה ולא יתן אדם לתוך קופה של צדקה אא"כ יודע שהממונה נאמן וחכם ויודע להנהיג כשורה כר  חנניה בן תרדיון. הלכה ט פחות מזה שידע הנותן למי יתן ולא ידע העני ממי לקח כגון גדולי החכמים שהיו הולכין בסתר ומשליכין המעות בפתחי העניים וכזה ראוי לעשות ומעלה טובה היא אם אין הממונין בצדקה נוהגין כשורה.
שאלה: שימוש בחוגר לאוטובוס: הרב, אחותי עושה שירות לאומי ומתוקף כך יש לה חוגר. כלומר, כרטיס המאפשר לה נסיעות באגד חינם. השבוע היא תהייה בבית ואני צריכה לנסוע. האם מותר לי להשתמש בחוגר למרות שאני לא בת שירות? הרי אני חושבת שממילא היא הייתה נוסעת. ובשורות טובות.
תשובה: כל ההנחות הללו הם אישיות - רק לאדם שיש לו התעודה הזאת. המדינה עושה הנחות למי שמשרת אותה, רק לו, לא לאחיו ולאחיותיו. אם מישהו אחר נהנה מההנחה, זה הונאה וגזל!
שאלה: חרם האחוד האירופי: כבוד הרב האם החרם של האיחוד האירופי מחייב גם יהודים הרגים שם הלכתית, כי הם חלק מהאיחוד האירופי כתושבים (ואזרחים) וחייבים למכור רק לפי החוקים שם? ואם אפשר התיחסות לחוק עצמו בבקשה. חודש טוב, אברהם
תשובה: ודאי דבר כזה אינו מחייב יהודים הגרים באירופה, אלא יש לציית לתוה"ק ולהעדיף מסחר עם יהודים על פני מסחר עם גויים, כמבואר ברש"י בפרשת בהר- "מנין שכשאתה מוכר, מכור לישראל חברך? ת"ל וכי תמכרו ממכר לעמיתך מכור. ומנין שאם באת לקנות קנה מישראל חברך? ת"ל או קנה מיד עמיתך". ובייחוד יש להעדיף יהודים הגרים ביו"ש ומקיימים עשה דאורייתא של יישוב א"י בהידור. כל חוק שסותר חוקי התורה הוא בטל מעיקרא, וק"ו חוק המבקש לפגוע במצוות הסיוע ליהודי א"י, ולפגוע גם ביישוב א"י. דם אבותיהם של גויי אירופה זורם בעורקי בניהם הנוכחיים, אלה אומות שהרגו בנו בכל דורות גלותנו באשכנז, ואותה שנאת ישראל עתיקה של אירופה צצה עכשיו בלבושה המודרני כשנאת מדינת ישראל והיהודים הקדושים המיישבים ארץ ד  בעמל ומסירות נפש. וכל זאת בתחפושת של מוסר כלפי הערבים הבאים לנשל אותנו מארצנו. אמנם יש שם גם כאלה המכים על חטא העבר ואוהבי ישראל, אולם אנו רואים שוב הן באיסור השחיטה היהודית, הן באיסור המילה, הן באיסור המסחר עם יהודי יו"ש, שרובם עדיין שונאי ישראל בלבבם כאבותיהם. לא מפיהם אנו חיים, ב"ה שזכינו למדינה עצמאית שאינה כפופה לאלה ושכמותם.
שאלה: יהדות - גם דת וגם עם : ידוע שבכל יהודי יש סגולה שנשארת אצלו תמיד, נשמה מיוחדת.וגם יהודי שמתאסלם מתנצר עדיין נשארת לו נשמה של יהודי. אז אם ישו היה יהודי למשל, והלך והמציא לו דת חדשה והאנשים שהלכו אחריו גם היו יהודים, אז איך זה שהם בעצם לא נחשבים יהודים? כי הרי יהודי תמיד נשאר יהודי בנשמה. והנצרות זה סתם המצאה ולא באמת קיימת דת כזו שאפשר להחליף בדת היהודית. אוף אני מקווה שהבנתם. קצת קשה לי להסביר. מראש :-)
תשובה: לך שאלת שאלה מצוינת וזו סיבה לחדד את הדברים יהדות היא גם דת וגם עם היא עם - יהודי הוא מי שנולד כיהודי והיא דת - גם מי שלא נולד כיהודי יכול להתגייר - על פי ההלכה. אותם יהודים שהלכו אחרי ישו, אכן נשארו יהודים וגם בניהם. אבל הרוב המוחלט שהלכו אחריו היו גויים. הם לא נולדו לאמא יהודיה, והם גם לא התגיירו, ולכן הם נשארו גויים בסופו של דבר, גם המאמינים היהודים המעטים של ישו התבוללו וכיום למעשה הנוצרים הם גויים. יש לצערינו גם יהודים שהחליטו להתנצר, והם באמת נחשבים יהודים ברכה והצלחה טוביה tsbias1 gmail.com
שאלה: חלב נכרי והתרת נדרים: מזה שנה וחצי שאני משתדלת מאוד לא לאכול חלב נכרי אבקת רכיבי חלב נכרי. בכל מקרה, אף פעם לא קיבלתי את זה על עצמי כנדר, אלא כהשתדלות. בעז"ה שנה הבאה אטוס לשליחות בקהילה יהודית בחו"ל ואני יודעת שלהקפיד שם על חלב ישראל יהיה בעייתי מאוד. אמנם לא קיבלתי את זה על עצמי כנדר אך כששאלו אותי עניתי שאני שאני לא אוכלת חלב נכרי משתדלת לא לאכול חלב נכרי, ואף אסרתי את זה על עצמי במחשבה. האם עלי לעשות התרת נדרים?
תשובה: יש לעשות התרת נדרים
שאלה: אמונה ביראה ופחד: ב ה. אני חוזרת בתשובה ב ה ומאוד מאוד מאמינה בהשם יתברך! לאחרונה קראתי על הדרך כל מיני כתבות באתרים ופורומים של יהדות ודת על רוחות, כף הקלע, גיהינום, הייסורים של הנשמה למעלה וכו. וכל אותם עיניינים רק גורמים לי לפחד יותר ולא לעבוד את השם מתוך שמחה אלא מתוך יראה ופחד שלא יכניס אותי ח ו לתוך כאלה דברים. למשל קראתי שאם הנשמה לא ממלאת את הייעוד שלה בעולם הזה היא תגיע לכף הקלע שזהו מקום לא נעים בכלל בלשון המעטה- וזה גורם לי להסתכל על הדברים שאני לא עושה או פחות מקצינה בהם ואומרת הו בגלל אלו מגיעים לשם ח ו ואני לא ממלאת את הייעוד באופן מושלם. אם ה יצר את העולם בשביל שיהיה טוב וכל ה הוא רק ישות של אור אינסופי וטוב טהור וזכוך אמיתי אז למה אנחנו צריכים לפחד מהדברים האלו?? למה הוא ברא דברים כאלה מפחידים?? הוא הרי רוצה שנעבוד אותו מתוך אמונה ורצון של שמחה אמיתית, ולא מתוך פחד!! זה מאוד מפחיד אותי כל הנושאים האלו ואני משתדלת שלא לקרוא עליהם, עם זאת כל אדם בעולם יגיד שהנושאים המסתוריים האלו מסקרנים אותו בגלל חוסר הידיעה עליהם, ולכן גם אני אחת מאותם סקרנים שרוצים להבין יותר, ומנגד מנסה להימנע מהם. אשמח לתשובה ועידוד!
תשובה: ראשית, ברוכה הבאה. אני מכיר את הכתבות שאת מדברת עליהן. חבל שהן קיימות. הן כתבות שהכותבים אותם לא מקדמים שום דבר. הם כותבים על דברים שאין אדם בעולם שיודע עליהם דבר משמעותי, אף אחד מהם לא היה למעלה ולא יכול לתאר מה קורה שם וכדו, ומדובר בכתבות שהן גם לא גורמות יותר אהבת שמיים ויראתם, אלא פחד קמאי מיותר ולא נכון מפני דברים שאף אחד לא יודע עליהם שום דבר. את צודקת כל כך. את צודקת שאת רוצה לעבוד את ד  מתוך שמחה ומתוך אור. זו הדרך להיות קשור בריבונו של עולם, זו הדרך שעליה נצטווינו ואנו שבים עליה בכל יום כמה וכמה פעמים   "ואהבת את ד  אלוקיך בכל לבבך ובכל נפשך ובכל מאודך", וזו דרכה של אמונה יהודית, הנאמנת לדרכה, וההולכת בדרכה של ההלכה. לכי בדרך שאת מאמינה בה, ואל תיכנסי לכל הפינות האפילות של המאמרים המיותרים האלה, ובכך גם תהיי יהודיה יותר, וגם מאמינה יותר, וגם קרובה יותר, וגם משתוקקת יותר, וגם פשוט שמחה יותר. ובהצלחה
שאלה: ספר חיצוני יוסף ואסנת: מהי עמדתם של הרבנים לגבי הספר החיצוני על יוסף הצדיק ואסנת? ו
תשובה: יש התעלמות מוחלטת מספר זה. הוא נתפש בדרך כלל כספר שמקורו נוצרי ומבטא רעיונות נוצריים, והוא בכלל לא נידון ברצינות. כל טו
שאלה: גיל עליה לתורה: מאיזה גיל מותר לעלות לתורה? ומאיזה גיל מותר לילד לקרוא בתורה? לדעת הספרדים. מראש
תשובה: קטן יכול לעלות לתורה רק בשבת (ולא בשני וחמישי, ראש חודש, יום טוב, יום כיפור או תעניות). ההגדרה היא שקטן יכול לעלות אם הוא יודע למי מברכים, ולכן המנהג הוא שקטן מגיל שש עולה לתורה (אם הוא יודע למי מברכים). יש אומרים שקטן לא יקרא בתורה כלל (הרב אליהו, פוסקי אשכנז), ויש שהתירו לו לקרוא את עלייתו (ילקוט יוסף). וכל זה דווקא במקום שיש מנהג ברור שקטן עולה לתורה, אך אם המנהג שם שאין מעלים קטן לתורה- לא ישנו.
שאלה: אמירת קדיש על נפטר- לא בטוחה אם אמרו עליו: אבי נפטר לפני 8 שנים ואני לא בטוחה אם מישהו אמר עליו קדיש. אני רוצה לדעת אם אפשר שמישהו יאמר עליו קדיש בבקשה. אין לי ממי לבקש כ"כ ואני אשמח אם יהיה אפשרי איכשהו. האם הרב יודע למי ניתן לפנות?ממי ניתן לבקש לעשות את זה? ואיך עושים את זה? אומרים פעם אחת? כמה פעמים? הבנתי פשוט שזה הכי חשוב כשמישהו נפטר. ואם כן אמרו עליו קדיש- האם זה שעוד פעם יגידו עליו קדיש עלול להזיק? מה אני עצמי יכולה לעשות לעילוי נשמתו? אני הולכת צנוע, משתדלת. אם אתרום לישיבה בשמו או לעילוי נשמתו זה יהיה טוב? גם אם זה יהיה לחודש אחד? מה עוד יכול לעזור? אני אומרת תהילים לשמו (קי"ט) מידי פעם. תרמתי סידור לכותל וכתבתי שם שזה לעילוי נשמתו. האם זה יעזור? וסליחה כבוד הרב על כל השאלות.
תשובה: תוכלי לפנות לישיבה מסויימת ולבקש שיאמרו עליו קדיש, ואם הם רוצים ת תשלמי. אין בעיה שיאמרו עליו קדיש גם אם כבר אמרו. בנוסף יש ערך לתרום דברי קודש עבור הציבור לעילוי נשמתו. המידות הטובות שלך והצניעות, יחד עם שמירת שאר ההלכות- אלה הם הדברים העיקריים לעלוי נשמת אביך. חיזקי ואימצי
שאלה: OU ישראל מהדרין: מה רמת הכשרות של -מהדרין ישראל ou
תשובה: הוא רמת מהדרין באמת.
שאלה: חטיף בריאות-מה מברכים?: מה מברכים על חטיף גרנולה שניכרים בו הרכיבים ועל המוצר כתוב- רכיבים: תערובת דגנים 40 (אורז,סוכר,קמח תירס,חיטה,תמצית לתת שעורה)- האלה העיקרים. מראש ונשאר כח על עבודת הקודש שלכם!!
תשובה: בורא מיני מזונות.
שאלה: לימודים: קראתי שלעשות דברים שלא קשורים לתורה ומצוות הם דברים בטלים והם עבודה זרה ודברים שלא יעזרו לי לגלות את האמת בעולם ושיהיה לי מקום בעולם הבא.לדוגמא:ללמוד בבית ספר שבו לא לומדים תורה, אלא לומדים מקצועות "חול", זה נקרא עבודה זרה? הרמב"ם אומר שהאדם צריך ללמוד גם תורה וגם לימודי חול, שניהם חשובים. אבל רציתי לדעת אם זה באמת נקרא לעבוד עבודה זרה לא ללמוד רק תורה? כי חס וחלילה אני לא רוצה לעשות עבודה זרה.
תשובה: לך. לימוד מקצועות "חול" איננו עבודה זרה בשום פנים ואופן. הגמרא במסכת קידושין, דף כ"ט, מביאה ברייתא בה כתוב כך: "האב חייב בבנו למולו, לפדותו. וללמדו אומנות." כלומר האב חייב ללמד את בנו מקצוע שממנו יתפרנס. לא כתוב איזה מקצוע, ולא כתוב איך בוחרים את המקצוע, אבל בוודאי שכאשר האב דואג שבנו ילמד מקצוע, הזמן שהבן לומד את המקצוע איננו נחשב ל"ביטול תורה", ובוודאי בוודאי שלימוד המקצוע איננו "עבודה זרה". אז נניח שאני החלטתי שהבן שלי יהיה רופא, נניח רופא כירורג (מנתח). לימודי הרפואה נמשכים שבע שנים, וההתמחות נמשכת גם כן כשש שנים, אני חושב. אבל בשביל להתקבל ללימודי הרפואה חייבים תעודת בגרות בציונים טובים מאד, ולשם כך יש ללמוד גם בבית ספר תיכון, וגם בחטיבת ביניים ובבית ספר יסודי. אז ברור שבבית הספר היסודי צריכים ללמוד תורה, והרבה תורה, וגם לחנך ליראת שמים, אבל ברור גם שללמוד חשבון והנדסה ואנגלית, זה לא "ביטול תורה" ולא "עבודה זרה", אלא זה חלק מקיום מצוות חכמים, שהאב מלמד את בנו "אומנות".
שאלה: בישול בשבת: בשבת האם ירקות קפואים יש בהם בישול אחר שעברו חליטה במפעל?
תשובה: לא ניתן לומר על זה תשובה מוחלטת לכל חברה וסוג כי פעמים שהוא בישול גמור ופעמים שהוא חצי בישול. ולכן יש לשאול את הרב שנותן כשרות על המוצר.
שאלה: חזרה בתשובה: לא ידעתי לאיזה רב לפנות, יש פה אפשרויות מרובות. אז אם טעיתי בפנייה, אשמח ותפנה אותי לרב הנכון אני חוגגת את יום הולדתי החמש עשרה בט"ז באב ואני מתחזקת בענייני הדת, כלומר, החלטתי לחזור בתשובה כיצד לעשות זאת? אשמח לתשובה בהקדם.
תשובה: נפלא. ברוכה הבאה. האם את יכולה לספר באילו תחומים את מתחזקת, כדי שאפשר יהיה להדריך אותך מתוך ההתחזקות שלך?
שאלה: טחינה וחומוס: רציתי לדעת מאיזה חברות ניתן לקנות חומוס (מוכן) על פי פסקיו של הרב אליהו זצ"ל? כמוכן מאיזה חברות ניתן לקנות טחינה גולמית? בעבר נאמר שניתן לסמוך על טחינה של אחדות אחוה אך לאחרונה נאמר לי ע"י קרוב משפחה שעובד שם במפעל שאמנם כך היה אך בעל המפעל אמר לו שהוא כבר אינו יכול להתחייב על כך שהוא יפעיל את התנור ולא הגוי. א. לכאורה לדעת השו"ע אין זה מספיק שהיהודי רק ידליק את התנור בתחילת היום ואם כן כיצד ניתן להתיר על פי זה? ב. האם בעקבות עדות זו יש להימננע מצריכת טחינה זו אם ברצוני לנהוג על פי פסקי הרב זצ"ל? האם ביררתם נושא זה לאחרונה או שחברה זו נשארה מומלצת מהבדיקה הקודמת?
תשובה: מצ"ב קישור לתשובה בנושא
שאלה: תפילה: הרב רציתי לדעת מה אומרים בתחנון יחיד?
תשובה: אומרים "וידוי" ("אשמנו, בגדנו.") ואת הקטע שבו "נופלים אפיים", ואחר כך "שומר ישראל. לא אומרים את י"ג מידות (ה  ה  א-ל רחום וחנון.") ומכיון שכך, אז גם לא צריך לומר את ההקדמה לי"ג מידות (אל ארך אפים אתה.")
שאלה: בעלי חיים: קראתי באינטרנט שבעלי חיים הם בדיוק כמו בני אדם והם שווי זכויות והם בריאה של הקדוש ברוך הוא בדיוק בן אדם. רציתי לשאול עם גם לבעל חיים יש נשמה? ואני יודע שאסור חס וחלילה להרוג חרקים,אני אף פעם לא הורג ושאני רואה חרק כול שהוא אני מוציא אותו מהבית איכשהו ללא להרוג.היום בצהריים היה לי על השולח חרק קטן שהלך על השולחן,ניסיתי להשים אותו על הנייר כדי להרחיק אותו מהאוכל ובטעות הרגתי אותו.אני מרגיש על כך מצפון.ואני מצטער מאוד על כך,יש איזה שהוא תפילה לכפרה עם בטעות הרגתי דבר חי כול שהוא?עם גם לבעלי חיים וחרקים יש נשמה אז יש תפילה להעלות את נשמתם או שזה רק לבני אדם?גם קראתי שמותר להרוג רק דברים מסוכנים כמו ג וקים שיכולים להעביר מחלות חס וחלילה וחרקים שיכולים לעקוץ וכו",אבל הוא לא נכנס לי לאוכל ורק ניסיתי להזיז אותו ובטעות הרגתי אותו. כבוד הרב.
תשובה: יישר כוח על הרגישות הגדולה שלך. ננסה ביחד לכוון אותה. איני יודע למה כוונתך שבעלי חיים הם בדיוק כמו בני אדם. אני חושב שזה לא נכון, ואף שהם בריאה של הקב"ה   הם במעמד אחר מאשר זה של בני אדם. איני מכיר ולו מקור אחד שטוען את ההפך. לפי הראשונים, לבעלי חיים יש "נפש" אך לא "נשמה". אין שום איסור להרוג חרקים. אמנם, יש בגמרא דברים על רבי שהתייחס יפה גם לעכברים, אולם כאמור   אין שום איסור בהריגת חרקים, ובוודאי שאין איסור כזה בשעה שהם מציקים לבני אדם, אך לא רק אז. על כן, אינך צריך שום כפרה על כך שהרגת חרק. מדברי הרב קוק זצ"ל למדנו כי גם צריך להיזהר מיחס כל כך מיוחד כמו שלך כלפי בעלי חיים, כי הוא עלול חס ו לטשטש את המעמד המיוחד של בני אדם, ואת התביעות מהם.
שאלה: שזל: ברצוני לשאול כמה שאלות בנוגע להוצאת זרע לבטלה. 1.מדוע טוענים כי אנחנו הורגים את הילדים שלנו, אם הזרע גם ככה מת? ואני לא מתכוון להביא ילדים לעולם בזמן הקרוב. 2.הוצאת הזרע זה צורך, אם זה לא היה צורך טבעי לא היינו עושים את זה ובנוסף נצפו חיות אשר עושות את זה. אז מדוע ה מונע מאיתנו את זה? אם הוא עשה את זה כצורך? 3.איך החכמים ידעו שה לא התכוון למשהו אחר אלה דווקא להוצאת זרע? מאיזה מקור הביאו את האיסור? לפי מה שהבנתי הם פרשו זאת על פי סיפור אשר אומר כי חתן סירב להתחתן עם אשתו של אחיו המת והוציא את הזרע בחוץ, מדוע איסור האוננות? איך החכמים לא ידעו שה לא כעס כי הוא הסכים להפרות אותה אך בסוף לא?
תשובה: לך. 1. מדוע מי שהורג את חברו נקרא "רוצח" וחייב מיתה, גם אם הוא הורג אותו כאשר הוא מאושפז בבית החולים במצב סופני, מחובר לצינורות הזנה וניקוז ומכשירי הנשמה? על אותו משקל קבעו חכמים, שהגם שזרעים שהבשילו מתים ונפלטים מן הגוף, ובכל זאת, אסור להוציא זרע בלי מגע עם אשה, רק כדי להנות. 2. הוצאת זרע זה צורך בערך כמו שאכילה ביום הכיפורים הינה צורך. ובכל זאת. הקב"ה נטע בתוכנו תשוקה עזה להנות את ההנאה הגדולה המלווה את פליטת הזרע, אבל דורש מאיתנו לשמור הנאה זו רק למפגש עם בת הזוג שלנו. 3. "משה קיבל תורה מסיני ומסרה ליהושע, ויהושע לזקנים." כך השתלשלה התורה שבעל פה, שבה הובהר איסור הוצאת זרע לבטלה.
שאלה: יום כיפור: אבי בן 67, עבר לפני כ- 10 התקף לב, וצם בכל יום כיפור כמנהגו אני חוששת לבריאותו ומבקשת ממנו שישתה מים לפחות, יש לציין שאינו נוטל את הכדורים שלו ביום זה, תשובתו רק עם ירגיש רע - ישתה אני מוטרדת, מה לעשות?
תשובה: לך. אני מבין אותך, ומכיר את המצב מקרוב מאד מאד. את לא יכולה, וגם לא צריכה לקחת אחריות על אבא. את לא האמא שלו, הוא לא ילד קטן, ובוודאי לא הילד שלך. את יכולה לומר לו פעם אחת (אחת בלבד!) לפני יום הכיפורים מה דעתך, ולא לנהל איתו ויכוח (בשום שום שום אופן) רק לשאול אותו איזו עזרה הוא רוצה. אני מאחל לו ולך שיגיע לזקנה ושיבה טובה עם צום יום הכיפורים.
שאלה: מי שפרע: מה ההבדל בין מי שפרע למחוסר אמנה? האם רק עניין הממון הוא המבדיל ביניהם? אשמח למקורות והרחבה. חילכם לאורייתא!
תשובה: ראו בקיצור:
שאלה: בשר חלב: האם יש בעיה להעביר זיתים מצלחת בשרית (שאין עליה בשר) לצלחת חלבית יעל
תשובה: אם הם לא חמים והצלחת נקייה אין בעיה. אייל משה
שאלה: אטמי אוזניים במקווה: לפני כ- 9 שנים הייתי מעורבת בפיגוע בצומת מירון. בדרך נס ניצלתי, אולם עור התוף שלי נפגע בשתי האוזניים. כיוון שעור התוף לא נסגר, ואיני מעוניינת בניתוח לתיקון הקרעים, אני משתמשת באטמי אוזניים יום-יום בקרבת מים (במקלחת, אצל הספר) ומשתדלת להימנע מים ובריכה שלא לצורך. וכל זאת על מנת למנוע כניסת מים לאוזניים שיכולה להביא לזיהומים, בעיות שמיעה ובעיות שיווי משקל, חלילה. אני מעוניינת ללכת למקווה (בינתיים הייתי רק פעם אחת בחיי, לפני חתונתי). רציתי לברר האם אפשר להשתמש באטמי אוזניים בטבילה במקווה. לציין כי שאלתי בעבר שאלת רב בנושא, וקיבלתי אישור שהדפסתי בזמנו והבאתי לבלנית. אודה על עזרתכם, בכבוד רב, זויה.
תשובה: וברכת ד  יישר כח על רצונך לשמור על טהרת בנות ישראל. יש אפשרות להשתמש במספר עצות כדי לטבול, אפשר להרטיב תחילה את האוזן במי מקווה לשים אחר כך צמ"ג טבול בשמן (כך שידחה את המים) ולטבול. אם אפשר ללכת עם צמ"ג באוזן מספר ימים קודם הטבילה ולאחריה עדיף. לגבי אוטם עצמו יש פעמים שהוא גדול מתעלת השמע, ואז קשה להקל, אלא א"כ הוא ממש באותו הגודל, וגם אז עדיף צמ"ג שנדחף פנימה ולא ניכר כל כך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לשון הרע בחדשות: הרב, הרבה פעמים אנחנו שומעים על לשון הרע ורכילות בחדשות(זה אמר עליכם ככה,להוא קרה מקרה כזה וכד ). האם אפשר להתיר את זה בכך שאומרים שחשוב שהציבור ידע??? ואם זה משהו שלא חשוב שהציבור ידע??? האם מה שסיפרו על הרב כהן זו רכילות??? אם כן,למה כיפה בכלל מפרסמים את זה?!? נראה לי שלא שאלתי את כל השאלות שרציתי בנושא הזה אשמח אם תפרט קצת יותר.
תשובה: אם הרב כהן אמר את דבריו בשעור, בפני קהל, הוא בעצמו פרסם את דבריו, לכן אין  לשון הרע  אצל מי שמודיע זאת בחדשות. כל ארוע שרבים כבר יודעים עליו וממילא הוא מתפרסם - בעולם, אין לשון הרע ולא רכילות לספר זאת. אכן, אם התקשורת מספרת דברים שלא יודעים זו בהחלט לשון הרע או רכילות. דברים כאלה אין לשמוע ולא לקרוא.
שאלה: הר הבית: הרב, מדוע הרבנות הראשית אסרה לעלות להר הבית??. האם זה נכון שזה בגלל ההתפרעויות של הערבים?? האם לא היה יותר נכון לבקש מהממשלה לתגבר כוחות משטרה??? מי הם הרבנים שמתירים היום לעלות להר הבית?? חוץ מטבילה,האם יש עוד הכנות שצריך לעשות לפני העליה להר הבית?.
תשובה: וברכת ד  האיסור לעלות נובע מכך שקשה לדעת בדיוק היכן הגבולות של הר הבית, ומחשש שמא יגעו במקום שאסור לעלות אליו (גם לאחר טבילה) על כן העדיפו להוציא כרוז האוסר את עצם העליה להר. הרבנים המתירים סוברים שיש מספיק חומר ומידע היכן אסור והיכן מותר לעלות, ועל כן עדיף לעלות להר (לאחר הכנה ראויה). המחלוקת לא קשורה להתפרעויות וכדו. ההכנות הן קפדניות כהכנה לטבילה מהתורה (הסרת כל חציצה, צפורנים, קשרי שער וכדו ), כמו כן אין לעלות בנעלי עור. יש חוברות הדרכה למי שמעוניין לעלות, כיצד עליו לנהוג בדבר העליה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אשמח לשמוע את דעתך בבקשה אם לספר לו: ברוך ה בימים אלו, אחרי חיפושים רבים, אני נמצאת בקשר נפלא עם בחור מקסים שאני באמת אוהבת מאד מאד מאד. אנחנו כבר יוצאים מספר חודשים ב"ה, והקשר בקרוב מאד מבחינת שנינו יהפוך לדבר האמיתי, אנחנו מתכננים אירוסין בקרוב. אבל יש לי בעיה גדולה שלא מניחה לי.! לצערי הרב, ואני מתביישת בכך מאד ומתחרטת על כך, בעבר לא הייתי מקפידה ועשיתי שטויות שקשורות לשמירת נגיעה- שטויות של ממש, ולא סתם.!!! אבל אני עדיין בתולה, ב"ה!! אני מבחינתי שומרת את זה בסודי סודות ולא מספרת לאף אחד כי אני מאד מתביישת בזה, וכי זה בכלל לא מייצג אותי, ואני מתחרטת על כך באמת באמת באמת מכל הלב ואם היה אפשר להחזיר את הזמן אחורה הייתי מחזירה. לא סיפרתי לבחור, הוא רק יודע שבעבר לא שמרתי נגיעה אבל הוא לא שאל שאלות. לפני שבועיים תוך כדי שיחה הוא שאל שאלות יותר מתעמקות ולצערי שיקרתי לו, כי אני באמת יודעת שאם הוא ידע את האמת זה פשוט יהרוס לנו הכל! שנינו אומרים שבחיים לא הרגשנו כל כך טוב, ומרגישים שמצאנו את אהבת חיינו, אבל אני יודעת שאם אני אספר לו את זה- הוא בחיים לא ישכח וזה ישב לו לעולמי עד על הלב, ואני בטוחה שזה יחריב לנו את הקשר! והגיוני מאד שהוא יפרד ממני בגלל זה! ואם הוא לא יפרש- עדיין זה ישב לו לתמיד על הלב ויפריע לו מאד. אני יודעת שגם הוא לא שמר נגיעה בעבר, אבל לפי מה שידוע לי הוא לא עשה דברים "חמורים " בכלל, אלא ממש בקטנה. זה לפחות מה שהוא אומר ואני מאמינה לו. לא נעים לי ששיקרתי לו, אבל לא מצאתי פיתרון אחר. מה דעתך בעניין??? על ההתייחסות.!
תשובה: לענ"ד יש לומר לו את האמת ולא לשקר, שיתכן כאן דבר הדומה למקח טעות ח"ו. וזכות האמת תעמוד לזכותך משמים לבירור אמיתי של הזיווג הזה. אם הוא אוהב אותך ואדם עדין וישר, הוא לא יעזוב אותך בשל כנותך והיותך חוזרת בתשובה שלימה. בהצלחה
שאלה: כשרות מהדרין רבנות חיפה: אדם שמקפיד על הכשרים חזקים, האם יכול לסמוך ולקנות עוף או שניצל מהדרין בהשגחת רבנות חיפה?
תשובה: מומלץ לעיין ברשימת המומלצים שלנו
שאלה: חציצה בתפילין:, אני מצמיד את היוד של תפילין של יד לבית על ידי גומיה (כנראה מחומר פלסטיק כלשהוא) כך שהגומיה עוברת מסביב לבית וליוד בחלק העליון של הבית של תפילין של יד ולא מתחת לבית האם יש בזה משום חציצה או שמותר לעשות כך ויש לי על מה לסמוך. ב ובכבוד ד.
תשובה: זו לא חציצה אבל יש מחמירים ולכתחילה לא ראוי. עיין לקט תשובות שמסבירות ומדריכות:
שאלה: החזר הוצאות מטפלת: לכבוד הרב! התחלתי לעבוד ממש לא מסמן ואנו זכאים מהעבודה של בעלי להחזר הוצאות מטפלת, אין לביתי עדיין מטפלת קבועה ובחודש הראשון לעבודתי (משרה מאוד קטנה), אחיה שמרו עליה הרבה מהפעמים. האם זה ר לתת להם את ההחזרים של הוצאת המטפלת? והאם בכלל נכון לקחת החזרים כשאין עדיין מטפלת???
תשובה: וברכת ד  אם ההחזרים עבור מטפלת ניתנים אוטומטית, דהיינו כל מי שיש לו ילד או ילדה מקבל החזרים, ללא צורך בפירוט וכדו, אזי אפשר לקבל החזרים. אולם אם כדי לקבל החזרים יש צורך בתנאים, פרוט וקבלות יש להגיש רק לפי רישום מדוייק אמיתי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אהבת המשפחה וחברים: יש לי בעיה: אני יודעת שצריך לאהוב את המשפחה (הורים, אחים וכ ו) אבל הבעיה שאני מרגישה שאני אוהבת את החברות שלי יותר מהורי, כי אני לא כ"כ מסתדרת עם ההורים, וגם את האחים שלי אני אוהבת פחות, רק שאחד מהם אני אוהבת יותר, אבל הבעיה שאני רוצה לאהוב את המשפחה רק שממש ממש קשה לי לאהוב ולכבד את את ההורים כי אני מרגישה שהם אוהבים כי הם צועקים עלי כמעט כל הזמן (הרבה יותר משאר האחים) ומקללים אותי ואפילו מענישים אותי הרבה יותר ולאחים שלי הם בקושי צועקים ומענישים, כי יש להם הרבה יותר אהבה לאחים שלי יותר ממני, וזאת הסיבה שאני אוהבת את ההורים הכי פחות, ואת החברות שלי אני אוהבת הרבה יותר, כי הן לא מרגיזות אותי ואין לי בעיה איתם. האם זה עברה לאהוב את ההורים הכי פחות מחברים?? למרות שאני לא מסתדרת??
תשובה: וברכת ד  אין בתורה מצוות יחסיות, דהיינו אין מושג שאני אוהב יותר או פחות מהשני. המצווה היא לכבד את ההורים וליראה מפניהם. המצווה היא בפני עצמה ללא יחס לאחרים. על כן השתדלי לכבד את הורייך לפי הגדרים ההלכתיים, ובזה תקיימי מצוות כבוד אב ואם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ששלא עשני ישראל": הרב שרלו, מדוע כהן לא מברך שלא עשני ישראל?
תשובה: אני לא יודע. אני משער כי הדבר נובע מהעובדה שההבחנה בין איש ואישה, בין יהודי וגוי ובין בן חורין ועבד גדולים מאוד, ואילו ההבחנה בין כהן לישראל קטנה יותר. אולם כאמור איני יודע.